turjo4nis/wikipedia-bn-dump-20250701 huggingface dataset:
শিবের মুখোশ

শিবের মুখোশ নবদ্বীপের লৌকিক ধর্মীয় অনুষ্ঠানের অংশ। চৈত্র মাসে শিবপার্বতীর বিয়ের সময় এই মুখোশ তৈরি করা হয়। লৌকিক শৈব সংস্কৃতির সাথে এই মুখোশ ওতপ্রোতভাবে জড়িত। এটিকে মুখোশ বলা হলেও আসলে এটি মাটি দিয়ে তৈরি মূর্তি। বহুবর্ণশোভিত এই মুখোসটি লৌকিক শিল্পের অন্যতম নিদর্শন। শিল্পী নারায়ণ পাল এখনও এই ধরনের মূর্তি তৈরি করেন। বিশ্ব বাংলা স্টল বাংলার ঐতিহ্যপূর্ণ ও হারিয়ে যেতে বসা যেসকল পুতুলকে সংরক্ষণ ও প্রদর্শনের ব্যবস্থা করেছে, তাতে নবদ্বীপের শিবের মুখোশ অন্যতম।

গঠন ও বর্ণনা
কাঁচা মাটি দিয়ে ছাঁচে ফেলে এটি তৈরি করা হয়। এরপর এটিকে রোদে শুকিয়ে নেওয়া হয়। রোদে শুকিয়ে গেলে সাদা রং করা হয় এবং চোখ নাক কান আঁকা হয়। মাথায় সোনালী রঙের টোপর পরানো হয়। টোপর বা মুকুটের উপরে ফনাযুক্ত সাপ থাকে।

অনুষ্ঠান
চৈত্র মাসে শিবের বিয়ে উপলক্ষ্যে এই মুখোশ তৈরি করা হয়। এই মুখোশকে চতুর্দলায় সাজিয়ে নিয়ে বাড়ি বাড়ি নিয়ে যাওয়া হয়। বাড়ি বাড়ি থেকে ভিক্ষা করে সেই টাকা দিয়ে শিবের বিয়ের আয়োজন করা হয়। মূলত ছোট ছোট ছেলেরা শিবের বিয়ের আয়োজন করে।

তথ্যসূত্র

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
পশ্চিমবঙ্গের মুখোশ
নবদ্বীপ
নিকলাস জুলে

নিকলাস জুলে (জন্ম ৩ সেপ্টেম্বর ১৯৯৫) একজন জার্মান পেশাদার ফুটবলার। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে খেলে থাকেন।

ক্লাব কর্মজীবন
জুলে, জার্মান ক্লাব রট-ওয়িব ওয়ালডোর্ফ এর হয়ে খেলার মাধ্যমে তার খেলোয়াড়ী কর্মজীবন শুরু করেন। পরবর্তীতে, তিনি আরেক জজার্মান ক্লাব ইনট্রাচট ফ্রাঙ্কফার্ট-এ চলে আসেন, যেখানে তিনি ২০০৮-০৯ সিজনের শেষ ভাগ পযন্ত খেলেন। পরবর্তী কালে, তিনি জার্মান ক্লাব সিভি ডারমসটাডিটি ৯৮ এ চলে আসেন, এবং সেখানে শুধু বছরের অর্ধেক সময় অতিবাহিত করে পরে তিনি ১৮৯৯ হফেহেইমে চলে আসেন। ২০১৭ সালের জানুয়ারি মাসের হিসাব অনুযায়ী তিনি জনপ্রিয় জার্মান ক্লাব এফসি বায়ার্ন মিউনিখ এর সাথে একটি চুক্তিতে আবদ্ধ হন। ২০১৩ সালের ১১ই মে, জুলে জার্মান ফুটবল লিগ বুন্দেসলিগা'তে তার দল হফেনহাম এর হয়ে হ্যামবার্গার এসভি এর বিপক্ষে অভিষিক্ত হন। তিনি প্রথমার্ধে দলের এগারো জনের একজন হয়ে মাঠে নামেন, পরে দ্বিতীয়ার্ধের ৮১তম মিনিটে  এন্ড্রোস লাডউইগ কে তার বদলি খেলোয়াড় হিসেবে মাঠে নামানো হয়। হোফেনহেইম সেই খেলাটিতে ৪-১ ব্যাবধানে হেরে যায়।  ২০১৭ সালের ১৫ই জানুয়ারি, বায়ার্ন মিউনিখ ঘোষণা করে যে, তারা জুলে এবং এর সাথে আরেক জার্মান মিডফিল্ডার সেবাস্টিয়ান রুডি-এর সাথে তারা একটি চুক্তিতে আবদ্ধ হয়েছে, যেখানে তারা জানুয়ারি মাসের স্থানান্তরের সময় কালে হোফেনহেইম থেকে একেবারে জোড়া চুক্তিতে আবদ্ধ করেন। জুলে বায়ার্ন মিউনিখের হয়ে প্রথম মাঠে নামার সুযোগ পান ২০১৭ সালের ১৮ই আগস্টে ২০১৭-১৮ বুন্ডেসলিগা'র সিজনে বায়ের ০৪ লেবারকুসেন এর বিপক্ষে তাদের প্রথম এগারো জনের মধ্যে খেলার মাধ্যমে, যেটি ছিল তার ক্লাবের ঐ সিজনের প্রথম খেলা, যেখানে তিনি সিজনের প্রথম গোলটি করেন, যেখানে তার পূর্বের ক্লাব হোফেনহেইমের সহকর্মী এবং বায়ার্নের নতুন মুখ সেবাস্টিয়ান রুডি দ্বারা ফ্রীকিকে একটি হেড থেকে গোল করেন।

ব্যক্তিগত জীবন
২০১৭ সালের ২৯শে মার্চে, তুরস্কের ফুটবল ফেডারেশন দ্য টার্কিস এফএ জুলের সাথে তুরস্কের হয়ে খেলার সম্ভাবনা সম্পর্কে যোগাযোগ করেন, কারণ তার নামটি শুনতে যেন তুর্কি নামের মত মনে হয়; তার নামের শেষ অংশ মূলত হাঙ্গেরিয়ান জাতির।

কর্মজীবনের পরিসংখ্যান

ক্লাব

আন্তর্জাতিক

তথ্যসূত্র

বহিঃসংযোগ
 

১৯৯৫-এ জন্ম
জীবিত ব্যক্তি
জার্মান ফুটবলার
ফুটবল ক্লাব বায়ার্ন মিউনিখের খেলোয়াড়
ফ্রাঙ্কফার্টের খেলোয়াড়
বুন্দেসলিগার খেলোয়াড়
জার্মানির আন্তর্জাতিক ফুটবলার
ফুটবল রক্ষণভাগের খেলোয়াড়
২০১৭ ফিফা কনফেডারেশনস কাপের খেলোয়াড়
ফুটবলে অলিম্পিক পদক বিজয়ী
ফিফা কনফেডেরশস কাপ বিজয়ী খেলোয়াড়
হেঙ্গেরিয়ান বংশধর জার্মান ব্যক্তি
২০১৮ ফিফা বিশ্বকাপের খেলোয়াড়
টিএসজি ১৮৯৯ হফেনহাইমের খেলোয়াড়
টিএসজি ১৮৯৯ হফেনহাইম ২-এর খেলোয়াড়
২০২২ ফিফা বিশ্বকাপের খেলোয়াড়
বরুসিয়া ডর্টমুন্ডের খেলোয়াড়
রেগিওনাললিগার খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
২০১৭ ফিফা কনফেডারেশন্স কাপের খেলোয়াড়
উয়েফা ইউরো ২০২০-এর খেলোয়াড়
ফিফা কনফেডারেশন্স কাপ বিজয়ী খেলোয়াড়
২০১৬ গ্রীষ্মকালীন অলিম্পিকের ফুটবলার
২০১৬ গ্রীষ্মকালীন অলিম্পিকের পদক বিজয়ী
জার্মানির অলিম্পিক রৌপ্যপদক বিজয়ী
ফুটবল সেন্ট্রাল ডিফেন্ডার
ফুটবল ফুলব্যাক
ডিক লিলি

আর্থার ফ্রেডরিক অগাস্টাস ডিক লিলি (; জন্ম: ২৮ নভেম্বর, ১৮৬৬ - মৃত্যু: ১৭ নভেম্বর, ১৯২৯) ওয়ারউইকশায়ারের হলোওয়ে হেড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের ভূমিকায় অবতীর্ণ হতেন। এছাড়াও ডানহাতি মিডিয়াম বোলিংয়ে পারদর্শী ছিলেন ডিক লিলি। ১৮৯৭ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।

খেলোয়াড়ী জীবন 
১৮৯৬ থেকে ১৯০৯ সময়কালে ইংল্যান্ডের পক্ষে ৩৫ টেস্টে অংশগ্রহণের সুযোগ পেয়েছেন ডিক লিলি। তার এ অংশগ্রহণ ইংল্যান্ডের টেস্ট ক্রিকেটের ইতিহাসের প্রথম ষাট বছরে যে-কোন ইংরেজ উইকেট-রক্ষকের তুলনায় বেশি ছিল। ঐ সময়ের রক্ষণশীল ক্রিকেট তার ন্যায় সেরা উইকেট-রক্ষকের প্রভাব উপলদ্ধি করেনি। কেননা তিনি ফাস্ট-বোলারের ছোড়া বল দণ্ডায়মান থেকে প্রচলিত ঐতিহ্য ভঙ্গ করেছেন। ডব্লিউ জি গ্রেসের পরামর্শক্রমে ইংল্যান্ডের কিংবদন্তি বোলার টম রিচার্ডসনের বল উইকেটের পিছনে দাঁড়িয়ে গ্লাভসে তালুবন্দী করতেন। ক্রিকেট অসাধারণ জ্ঞান ছিল তার। ইংরেজ অধিনায়কদেরকে পরামর্শও প্রদান করতেন।

২৩ বছরের ছোট নিজ কাউন্টি অধিনায়ক ফ্রাঙ্ক ফস্টারের পরামর্শ ছাড়াই মাঠে ফিল্ডিং সাজান। এরপর ফস্টার অভিযোগ করলে তাকে ওয়ারউইকশায়ার কর্তৃপক্ষ দল থেকে বাদ দেয়। জুলাই, ১৯১১ সালে ওয়ারউইকশায়ারের পক্ষে সর্বশেষ প্রথম-শ্রেণীর ক্রিকেটে অংশ নেন। ঐ বছরই কাউন্টি চ্যাম্পিয়নশীপের শিরোপা জয় করেছিল তার দল।

তথ্যসূত্র

আরও দেখুন 
 টম হেওয়ার্ড
 ববি অ্যাবল
 উইজডেন বর্ষসেরা ক্রিকেটার
 টেস্ট ক্রিকেটে হ্যাট্রিকের তালিকা
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

বহিঃসংযোগ 
 
 

১৮৬৬-এ জন্ম
১৯২৯-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
ইংরেজ উইকেট-রক্ষক
১৮৯০ থেকে ১৯১৮ সময়কালীন ইংরেজ ক্রিকেটার
ওয়ারউইকশায়ারের ক্রিকেটার
উইজডেন বর্ষসেরা ক্রিকেটার
মেরিলেবোন ক্রিকেট ক্লাবের ক্রিকেটার
প্লেয়ার্সের ক্রিকেটার
লন্ডন কাউন্টির ক্রিকেটার
সি. আই. থর্নটন একাদশের ক্রিকেটার
মিডল্যান্ড কাউন্টিজের ক্রিকেটার
নর্থ ভার্সাস সাউথের ক্রিকেটার
দ্বিতীয় শ্রেণি কাউন্টিজের ক্রিকেটার
উইকেট-রক্ষক
ইউসেপ

ইউসেপ () হলো বাংলাদেশের অন্যতম শীর্ষস্থানীয় সাহায্য-সংস্থা, যার পূর্ণ নাম আন্ডারপ্রিভিলেজড চিলড্রেনস এডুকেশনাল প্রোগ্রামস। নিউজিল্যান্ডের সমাজকর্মী লিন্ডসে অ্যালান চেইনি কর্তৃক ১৯৭২ সালে প্রতিষ্ঠিত এই প্রতিষ্ঠানটিতে বাংলাদেশের সুবিধাবঞ্চিত শিশুদের সম্পূর্ণ বিনামূল্যে শিক্ষাদান ও তাদের কারিগরি দক্ষতায় দক্ষ করে তোলার মাধ্যমে কর্মসংস্থানের ব্যবস্থা করা হয়। সংস্থাটির কার্যক্রম বর্তমানে বাংলাদেশের ৮টি জেলায় ৫৩টি সাধারণ শিক্ষা ও ১০টি কারিগরি শিক্ষা বিদ্যালয়ের মাধ্যমে বছরে প্রায় ৪৮ হাজার শিশু অন্তর্ভুক্ত রয়েছে।

প্রতিষ্ঠার ইতিহাস 
১৯৭০ সালের ঘূর্ণিঝড়ে বাংলাদেশের দক্ষিণ-পূর্ব উপকূলের দুর্দশাগ্রস্ত মা ও শিশুর স্বাস্থ্যসেবার জন্য নিউজিল্যান্ডের লিন্ডসে অ্যালেন চেইনী একটি ব্রিটিশ ত্রাণ কার্যক্রম নিয়ে এ দেশে এসে ত্রাণ তৎপরতার পাশাপাশি গৃহহীন ও দরিদ্র শিশুদের শিক্ষাদানের জন্য ডেনমার্ক সরকারের আর্থিক সহায়তায় কমিউনিটি স্কুলের মডেল অনুসারে একটি তিনবছর মেয়াদি প্রকল্প চালু করেন যা পরবর্তীতে দরিদ্র ও কর্মজীবী শিশুদের জন্য সাধারণ ও কারিগরি শিক্ষা কার্যক্রমের মাধ্যমে শিক্ষা ও প্রশিক্ষণ কর্মসূচী বজায় রাখে। ৬০ জন কর্মজীবি শিশুকে নিয়ে একটি উপ-আনুষ্ঠানিক বিদ্যালয় হিসাবে শুরু হওয়া ইউসেপ বর্তমানে ৫৩টি সাধারণ বিদ্যালয়, ১০টি কারিগরি বিদ্যালয় ও অংশিদারিত্বভিত্তিক কয়েকটি প্রশিক্ষণ কেন্দ্র পরিচালনা করে।

কার্যক্রম 
ইউসেপ বর্তমানে সাধারণ বিদ্যালয়, কারিগরি বিদ্যালয় ও অংশিদারিত্বের ভিত্তিতে প্রশিক্ষণ কেন্দ্র পরিচালনা করছে। এই প্রতিষ্ঠানগুলোতে প্রায় ৪৮ হাজার হতে ৫৫ হাজার দরিদ্র ও কর্মজীবী শিশু ও যুব বয়সীরা যুক্ত রয়েছে। এসব প্রতিষ্ঠান হতে তারা এসএসসি ও সমমানের পরীক্ষায় কারিগরি শিক্ষা বোর্ডের অধীনে (ভোকেশনাল) পরীক্ষায় অংশগ্রহণ করে থাকে।

আরও দেখুন 
 লিন্ডসে অ্যালান চেইনী।

তথ্যসূত্র

বহিঃসংযোগ 
 আন্ডারপ্রিভিলেজড্ চিলড্রেনস্ এডুকেশনাল প্রোগ্রামস্ (ইউসেপ) - বাংলাপিডিয়া হতে সংকলিত নিবন্ধ।

১৯৭২-এ বাংলাদেশে প্রতিষ্ঠিত
বাংলাদেশ ভিত্তিক সংগঠন
বাংলাদেশী এনজিও
১৯৯০-এ বাংলাদেশে প্রতিষ্ঠিত
ঢাকা ভিত্তিক সংগঠন
ইউসুফগঞ্জ মসজিদ

ইউসুফগঞ্জ মসজিদ বাংলাদেশের সোনারগাঁয় অবস্থিত একটি ইসলাম ধর্মীয় প্রাচীন স্থাপত্য। সুলতানি আমলে বাংলায় নির্মিত এই মসজিদটি নারায়ণগঞ্জ জেলার সোনারগাঁর মোগড়াপাড়া ইউনিয়নের ইউসুফগঞ্জ গ্রামে অবস্থিত।

ইতিহাস 

বেশ কয়েকবার পুনর্নির্মাণ করায় মসজিদটির মূল স্থাপত্য-বৈশিষ্ট্য অনেকখানি অপসৃত হলেও পরিদৃশ্যমান সুলতানি স্থাপত্যের কিছু কিছু নিদর্শন থেকে এটিকে পনেরো শতকে নির্মিত বলে ধারণা করা হয়।।

বিবরণ 
মসজিদটি ইটের তৈরি, যার বাইরের দিকের পরিমাপ ৯ মিটার এবং ভেতরের দিকের পরিমাপ ৫.৫ মিটার। মসজিদের পূর্বদিকে তিনটি প্রবেশপথ যার মধ্যবর্তীটি অপেক্ষাকৃত বৃহদাকৃতির (১.২ মিটার) এবং পার্শ্ববর্তী প্রবেশপথদ্বয় অপেক্ষাকৃত ছোট (৮৬ সেন্টিমিটার); তবে উত্তর ও দক্ষিণ দিকের মূল প্রবেশপথ দুটিকে বর্তমানে জানালায় রূপান্তর করা হয়েছে।।

আরও দেখুন 
 বাংলাদেশের মসজিদের তালিকা;
 ভারতের মসজিদের তালিকা।
 ঢাকা বিভাগের মসজিদের তালিকা

তথ্যসূত্র

বহিঃসংযোগ 
 ইউসুফগঞ্জ মসজিদ - বাংলাপিডিয়া হতে সংকলিত নিবন্ধ।

১৫ শতকে প্রতিষ্ঠিত
নারায়ণগঞ্জ জেলার মসজিদ
২০১৮ ফিফা বিশ্বকাপ নকআউট পর্ব

২০১৮ ফিফা বিশ্বকাপ নকআউট পর্ব হচ্ছে গ্রুপ পর্বের পর বিশ্বকাপের দ্বিতীয় এবং সর্বশেষ পর্ব। এই পর্যায়ের খেলাগুলি ৩০ জুন থেকে ১৬ দলের পর্ব হিসেবে শুরু হবে এবং ১৫ জুলাই ফাইনালের মাধ্যমে শেষ হবে যা মস্কোর লুঝনিকি স্টেডিয়ামে অনুষ্ঠিত হবে। প্রতি গ্রুপ হতে ২টি দল (সর্বমোট ১৬) নকআউট পর্বে উত্তীর্ণ হবে এবং একক-বিদায় প্রতিযোগিতার মাধ্যমে টুর্নামেন্টটি সম্পন্ন হবে। সেমি-ফাইনালের দুইটি উপবিজয়ী দল নিয়ে একটি তৃতীয় স্থান নির্ধারণী খেলাও অনুষ্ঠিত হবে।

খেলার সময়সূচী স্থানীয় সময় অনুযায়ী দেয়া হয়েছে।

খেলার ধরণ
নকআউট পর্বে যদি কোন খেলায় নির্দিষ্ট ৯০ মিনিট সময়ের পরে দলীয় স্কোরে সমতা বজায় থাকে, তবে ৩০ মিনিটের অতিরিক্ত সময় প্রদান করা হবে (১৫ মিনিট করে দুইবার)। এই সময়ের মধ্যে যে কোন দল চতুর্থবারের মত বদলী খেলোয়াড় নিয়ে খেলতে পারবে। যদি এতেও স্কোরে সমতা বজায় থাকে, তাহলে পেনাল্টি শুট-আউটের মাধ্যমে খেলার ফলাফল নির্ধারণ করা হবে।

উত্তীর্ণ দলসমূহ
আটটি গ্রুপের প্রত্যেকটি থেকে সেরা দুইটি দল নকআউট পর্বের জন্য উত্তীর্ণ হয়।

খেলাসমূহ

১৬ দলের পর্ব

ফ্রান্স বনাম আর্জেন্টিনা

উরুগুয়ে বনাম পর্তুগাল

স্পেন বনাম রাশিয়া
The two teams had met in six previous games, most recently in a friendly in 2017, which ended in a 3–3 draw. Playing as the Soviet Union national football team, the two teams had faced each other five times. Russia has only had one victory over Spain.

ক্রোয়েশিয়া বনাম ডেনমার্ক

ব্রাজিল বনাম মেক্সিকো

বেলজিয়াম বনাম জাপান

সুইডেন বনাম গ্রুপ সুইজারল্যান্ড

কলম্বিয়া বনাম ইংল্যান্ড

কোয়ার্টার-ফাইনাল

উরুগুয়ে বনাম ফ্রান্স

ব্রাজিল বনাম বেলজিয়াম

সুইডেন বনাম ইংল্যান্ড

রাশিয়া বনাম ক্রোয়েশিয়া

সেমি-ফাইনাল

ফ্রান্স বনাম বেলজিয়াম

ক্রোয়েশিয়া বনাম ইংল্যান্ড

তৃতীয় স্থান নির্ধারণী

ফাইনাল

তথ্যসূত্র

বহিঃসংযোগ
 প্রাতিষ্ঠানিক ওয়েবসাইট 
  অফিসিয়াল ডকুমেন্ট এবং ম্যাচ ডকুমেন্ট 

২০১৮ ফিফা বিশ্বকাপ
জো পুতুল

জো পুতুল মেদিনীপুরের লৌকিক শিল্পের মধ্যে অন্যতম। হাতে তৈরি এই পুতুল গুলো মূলত পটুয়ারা তৈরি করেন।  এই ধরনের পুতুলের মূল উপজীব্য হলো মা ও ছেলে। পটুয়া মহিলারা এই ধরনের পুতুল তৈরি করেন। পশ্চিম মেদিনীপুরের গোলগ্রামের ফুলজান চিত্রকর এই ধরনের পুতুল তৈরি করেন।

উপজীব্য
ষষ্ঠী পুতুলের মতো এই পুতুল গুলো তেও মা ও ছেলে মূল উপজীব্য।

বর্ণনা ও প্রস্তুতি
মা ও ছেলের এই পুতুল গুলো তরল কাদা মাটি দিয়ে তৈরি করে পরে রোদে শুকিয়ে নিতে হয়। ভালো ভাবে শুকিয়ে গেলে আগুনে পুড়িয়ে নেওয়া হয়। জো পুতুলের মায়ের মুখ অনেকটা গড়ুর পাখীর মতো। যা আজও আদিমতাকে ধরে রেখেছে।

এরপর ভেষজ রং দিয়ে বহুবর্ণশোভিত করে তোলা হয়। বর্তমানে ভেষজ রঙের অত্যধিক দাম হওয়ার জন্য বাজারের কৃত্রিম রং ব্যবহার হয়।

তথ্যসূত্র

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
খুরশিদ আলম

খুরশিদ আলম বাংলাদেশের একজন কণ্ঠশিল্পী। তিনি মানুষের মন, কি যে করি সহ অসংখ্য চলচ্চিত্রে কণ্ঠ দেন। তার অবদানের জন্য বাংলাদেশ সরকার ২০১৮ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ গোষিত করে। "যদি বউ সাজো গো" তার অন্যতম জনপ্রিয় গান

পুরস্কার
একুশে পদক
 ২০১৮ - শিল্পকলায় একুশে পদক

টেলিভিশন রিপোর্টার্স অ্যাসোসিয়েশন অব বাংলাদেশ (ট্রাব) পুরস্কার

তথ্যসূত্র

বহিঃসংযোগ
 

১৯৪৪-এ জন্ম
জীবিত ব্যক্তি
বাংলাদেশী গায়ক
বাংলা ভাষার সঙ্গীতশিল্পী
বাংলাদেশী পুরুষ সঙ্গীতজ্ঞ
শিল্পকলায় একুশে পদক বিজয়ী
জয়পুরহাট জেলার ব্যক্তি
২০শ শতাব্দীর বাংলাদেশী সঙ্গীতশিল্পী
একুশে পদক বিজয়ী
১৯৪৬-এ জন্ম
জেরোনিমো স্টিলটন

জেরোনিমো স্টিলটন  হলো একটি জনপ্রিয় ইতালিয়ান ছোটদের বইয়ের সিরিজ। এর ইতালিয়ান সংস্করণ গুলিকে ২০০০ সাল থেকে মিলান, ইতালি থেকে এদিজিওনে পিয়েম্মা প্রকাশিত করে আসছে এবং ২০০৪ সাল থেকে এর ইংরাজিতে অনুবাদিত সংস্করণ গুলি স্কলাস্টিক কপোরেশন প্রকাশিত করছে। যদিও বইগুলোতে গল্পের প্রধান চরিত্র জেরোনিমো স্টিলটনকেই লেখক হিসেবে চিহ্নিত করা হয়, এর আসল সৃষ্টিকর্তা হলেন এলিসাবেতা দামি। ৬-১২ বছরের শিশুদের উদ্দেশ্যে গল্পগুলো লেখা হয়েছে। সারা বিশ্বে এই সিরিজের ১৩ কোটি বই বিক্রি হয়েছে।

পটভূমি

গল্পগুলির প্রধান চরিত্র হল জেরোনিমো স্টিলটন, একজন কথা বলতে পারা ইঁদুর। মাউস দ্বীপ নামক এক কাল্পনিক ইঁদুরদের দেশের রাজধানী নিউ মাউস সিটিতে বাস করে।

ইতালীয় বই
স্যামসাং গ্যালাক্সি

স্যামসাং গ্যালাক্সি স্যামসাং ইলেকট্রনিক্স দ্বারা নির্মিত, তৈরি এবং বিক্রিত মোবাইল কম্পিউটিং ডিভাইসগুলির একটি সিরিজ। এই সিরিজের ফোনগুলো গুগলের অ্যান্ড্রয়েড দ্বারা নির্মিত।

মডেল

বর্তমান

বাজারজাতকরণের ইতিহাস

ফোন

স্যামসাং গ্যালাক্সি 
 স্যামসাং গ্যালাক্সি উল্লেখ্য
 স্যামসাং গ্যালাক্সি দ্বিতীয়
 স্যামসাং গ্যালাক্সি উল্লেখ্য ৩
 স্যামসাং গ্যালাক্সি উল্লেখ্য ৩ নিও
 স্যামসাং গ্যালাক্সি উল্লেখ্য ৪
 স্যামসাং গ্যালাক্সি উল্লেখ্য এজ
 স্যামসাং গ্যালাক্সি উল্লেখ্য ৫
 স্যামসাং গ্যালাক্সি উল্লেখ্য ৭
 স্যামসাং গ্যালাক্সি ফে
 স্যামসাং গ্যালাক্সি উল্লেখ্য ৮

স্যামসাং গ্যালাক্সি কোর/গ্র্যান্ড 
 স্যামসাং গ্যালাক্সি কোর
 স্যামসাং গ্যালাক্সি Core Duos
 স্যামসাং গ্যালাক্সি Core II
 স্যামসাং গ্যালাক্সি কোর প্লাস
 স্যামসাং গ্যালাক্সি কোর প্রাইম
 স্যামসাং গ্যালাক্সি গ্র্যান্ড
 স্যামসাং গ্যালাক্সি Grand Duos
 স্যামসাং গ্যালাক্সি গ্র্যান্ড 2
 স্যামসাং গ্যালাক্সি গ্র্যান্ড প্রাইম
 স্যামসাং গ্যালাক্সি গ্র্যান্ড নিও প্লাস

স্যামসাং গ্যালাক্সি মেগা 
 স্যামসাং গ্যালাক্সি মেগা (2 আসে বিভিন্ন রূপগুলো)
 স্যামসাং গ্যালাক্সি মেগা 2

স্যামসাং গ্যালাক্সি এস

স্মার্টফোন 
 স্যামসাং গ্যালাক্সি এস
 স্যামসাং গ্যালাক্সি এস ডুওস
 স্যামসাং গ্যালাক্সি এস ডুওস 2
 স্যামসাং গ্যালাক্সি এস অগ্রিম
 স্যামসাং গ্যালাক্সি এস এল
 স্যামসাং গ্যালাক্সি এস দ্বিতীয়
 স্যামসাং গ্যালাক্সি এস দ্বিতীয় প্লাস
 স্যামসাং গ্যালাক্সি এস III
 স্যামসাং গ্যালাক্সি এস৪
 স্যামসাং গ্যালাক্সি এস৫
 স্যামসাং গ্যালাক্সি এস৬
 স্যামসাং গ্যালাক্সি এস৭
 স্যামসাং গ্যালাক্সি এস৮

স্যামসাং গ্যালাক্সি এ 
 স্যামসাং গ্যালাক্সি আলফা
 স্যামসাং গ্যালাক্সি এ৩ (২০১৫)
 স্যামসাং গ্যালাক্সি এ৩ (২০১৬)
 স্যামসাং গ্যালাক্সি এ৩ (২০১৭)
 স্যামসাং গ্যালাক্সি এ৫ (২০১৬)

ফ্যাবলেট 
 স্যামসাং গ্যালাক্সি এ৮ (২০১৫)
 স্যামসাং গ্যালাক্সি এ৮ (২০১৬)
 স্যামসাং গ্যালাক্সি এ৮+(২০১৮)
 স্যামসাং গ্যালাক্সি এ৯ (২০১৬)
 স্যামসাং গ্যালাক্সি এ৯ প্রো (২০১৬)

স্যামসাং গ্যালাক্সি সি 
 স্যামসাং গ্যালাক্সি সি৫
 স্যামসাং গ্যালাক্সি সি৭
 স্যামসাং গ্যালাক্সি প্রো সি৯
 স্যামসাং গ্যালাক্সি প্রো সি৭
 স্যামসাং গ্যালাক্সি সি৫ প্রো
 স্যামসাং গ্যালাক্সি সি৮
 স্যামসাং গ্যালাক্সি জে
 স্যামসাং গ্যালাক্সি জে১ 
 স্যামসাং গ্যালাক্সি জে১ এইস
 স্যামসাং গ্যালাক্সি জে১ (২০১৬)
 স্যামসাং গ্যালাক্সি জে২
 স্যামসাং গ্যালাক্সি জে২ (২০১৬)
 স্যামসাং গ্যালাক্সি জে২ প্রাইম
 স্যামসাং গ্যালাক্সি জে৩ (২০১৭)
 স্যামসাং গ্যালাক্সি জে৫
 স্যামসাং গ্যালাক্সি জে৫ প্রো
 স্যামসাং গ্যালাক্সি জে৭
 স্যামসাং গ্যালাক্সি জে৭+
 স্যামসাং গ্যালাক্সি জে৭ (২০১৬)
 স্যামসাং গ্যালাক্সি জে৭ প্রো (২০১৭)
 স্যামসাং গ্যালাক্সি জে৭ প্রাইম
 স্যামসাং গ্যালাক্সি জে৭ (২০১৭)
 স্যামসাং গ্যালাক্সি জে৭ (২০১৭)

স্যামসা গ্যালাক্সি মিনি 
 স্যামসাং গ্যালাক্সি মিনি
 স্যামসাং গ্যালাক্সি মিনি 2

অন্যান্য 
 গ্যালাক্সি নেক্সাস
 স্যামসাং গ্যালাক্সি ৫
 স্যামসাং গ্যালাক্সি অ্যাক্টিভ নিও
 স্যামসাং গ্যালাক্সি এক্সপ্রেস
 স্যামসাং গ্যালাক্সি এক্সপ্রেস 2
 স্যামসাং গ্যালাক্সি ফোল্ডার

গ্যালাক্সি NX 
 স্যামসাং গ্যালাক্সি NX

ঘড়ি

স্যামসাং গ্যালাক্সি গিয়ার 
স্যামসাং ঘোষিত, স্যামসাং গ্যালাক্সি গিয়ার, একটি স্মার্টওয়াচ যেটি চলমান অ্যান্ড্রয়েড 4.3 উপর।

তথ্যসূত্র 

মোবাইল ফোন
মাল্টি-টাচ মোবাইল ফোন
স্পর্শকাতর পর্দা যুক্ত মোবাইল ফোন
স্যামসাং গ্যালাক্সি
২০০৯-এ প্রবর্তিত পণ্য
স্যামসাং স্মার্টফোন
২০০৯-এ প্রবর্তিত মোবাইল ফোন
২০০৯-এ কম্পিউটার সম্পর্কিত প্রবর্তন
দক্ষিণ কোরীয় মার্কা
দীপলক্ষ্মী পুতুল

দীপলক্ষ্মী পুতুল বা দিওয়ালি পুতুল পশ্চিম মেদিনীপুর ও পূর্ব মেদিনীপুর জেলার অন্যতম বিখ্যাত পুতুল। শুধুমাত্র কালী পূজার দিন এই পুতুল তৈরি করে প্রদীপ জ্বালানো হয়। অশুভকে বিনাশ ও ধন সম্পত্তির জন্যই এই পূজা করা হয়। অবিভক্ত মেদিনীপুর জেলা ও পুরুলিয়াতে এই পুতুল পাওয়া যায়। তবে পশ্চিম মেদিনীপুর জেলায় এই পুতুলের প্রচলন বেশি।

ইতিহাস
অষ্টাদশ শতাব্দীতে কোন এক সময় অধুনা ঝাড়খণ্ড অঞল থেকে একদল কুমোর এসে বর্তমান পুরুলিয়া জেলার বলরামপুর, ছাতাটাঁড় ও কুক্কড়ু গ্রামে বসবাস করতে শুরু করেন। এখানেই তারা প্রথম তৈরী করেন দেওয়ালি পুতুল। তারপর সেই পুতুলের চল ক্রমে ছড়িয়ে পড়ে বাঁকুড়া ও পশ্চিম মেদিনীপুর জেলায়। সাধারণভাবে মনে করা হয় দেওয়ালি পুতুল দু'শো বছর ধরে তৈরী হচ্ছে। ১৮৫৭ সালে মেদিনীপুরের মির্জাবাজারের কুমোরপাড়ার পত্তন হয়। সেই থেকে মেদিনীপুরে দেওয়ালি পুতুল তৈরী হয়।

গঠন বর্ণনা
সম্পূর্ণ পুতুলটি তিনটি স্তরে করা হয়। পুতুলের নিচের অংশটি চাক বা চাকায় করা হয়। মাঝের অংশটি ছাঁচে তৈরি করে নিয়ে একসাথে জুড়ে দেওয়া হয়। এরপর বাকি অংশ হাতে করে নিয়ে পুরো পুতুল সম্পূর্ণ করা হয়।

রকমারি
সাবেকি পুতুল ছাড়াও আরো নানা রকমের পুতুল তৈরি করা হয়। দু হাতে কেরোসিনের কুপি ধরা পুতুলও করা হয়। মির্জাবাজারে নানা ধরনের পশু পাখি দেওয়া পুতুলও করা হয়।

উল্লেখযোগ্যতা
সুপ্রাচীন কাল থেকেই দীপলক্ষ্মীর উল্লেখ আছে। সংস্কৃত ভাষার নানা পুঁথি পত্রে এর উল্লেখ পাওয়া যায়। জ্যোতিলক্ষ্মী স্তোত্রমে উল্লেখ পাওয়া যায়।

তথ্যসূত্র

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
জিও পাগলা

জিও পাগলা শৈলেশ দে’র জনপ্রিয় নাটক 'জয় মা কালী বোর্ডিং' অবলম্বনে নির্মিত একটি কমেডি ধাঁচের ছবি। ছবিটি প্রযোজনা করেছে সুরিন্দর ফিল্মস এবং পরিচালনা করেছেন রবি কিনাগী। জিও পাগলা ২০১৭ সালের ২০ অক্টোবর কলকাতায় মুক্তি পায়, বাংলাদেশে মুক্তি পায় ২০১৮ সালের ১৯ জানুয়ারি।

কুশীলব 
 যীশু সেনগুপ্ত
 শ্রাবন্তী চট্টোপাধ্যায়
 সোহম চক্রবর্তী
 হিরণ চট্টোপাধ্যায়
 পায়েল সরকার
 বনি সেনগুপ্ত
 কৌশানী মুখোপাধ্যায়
 ঋত্বিকা সেন

তথ্যসূত্র 

২০১৭-এর চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
জিৎ গাঙ্গুলী সুরারোপিত চলচ্চিত্র
নাটক অবলম্বনে ভারতীয় চলচ্চিত্র
বাংলা ভাষার হাস্যরসাত্মক চলচ্চিত্র
রবি কিনাগী পরিচালিত চলচ্চিত্র
রস্তভ এরিনা

রস্তভ এরিনা () রাশিয়ার রস্তভ-অন-দনে অবস্থিত একটি নির্মীয়মান ফুটবল স্টেডিয়াম। এটি ২০১৮ ফিফা বিশ্বকাপের ভেন্যুগুলোর একটি। এছাড়া এখানে রুশ প্রিমিয়ার লীগের এফসি রস্তভ ফুটবল ক্লাবের হোম ম্যাচ অনুষ্ঠিত হবে যা এর আগে অলিম্প – ২ স্টেডিয়ামে অনুষ্ঠিত হত। এই স্টেডিয়ামের দর্শক ধারণ ক্ষমতা ৪৫,০০০।

ইতিহাস
২০১৩ সালের জুনে স্টেডিয়াম নির্মাণের জন্য মাটি খনন করার সময় দ্বিতীয় বিশ্বযুদ্ধের সময়কার পাঁচটি শেল প্রায় অক্ষত অবস্থায় উদ্ধার করা হয়।

২০১৩ এর আগস্টে স্টেডিয়ামের ভিত্তি নির্মাণের কাজ শুরু হয় যা ২০১৪ সালের মে মাসে সম্পন্ন হয়। একই বছরের অক্টোবরে স্টেডিয়ামের সাব স্ট্রাকচার নির্মাণ শুরু হয়।

সে বছরই ডিসেম্বর মাসে নির্মাণ স্থানে ভারী যন্ত্রপাতি ও নির্মাণ সামগ্রী নিয়ে আসা হয়। ২০১৫ এর জানুয়ারিতে পাইল ড্রাইভিং কাজ শুরু করা হয়।

২০১৫ এর মার্চে স্টেডিয়ামের পরিকল্পনা কিছুটা পরিবর্তন করে নির্মাণ খরচ ৩০০ কোটি রুবলে নামিয়ে আনা হয়।
২০১৫ এর গ্রীষ্মে পাইল ড্রাইভিং সম্পন্ন হয় ও সুপার স্ট্রাকচার নির্মাণ কাজ শুরু হয়।

২০১৫ সালের ডিসেম্বরে ছাদের জন্য ধাতব কাঠামো বসানোর কাজ শুরু হয়। ২০১৬ এর জুলাইয়ে স্টেডিয়ামের কংক্রিট বৌলের কাজ আরম্ভ করা হয়। এছাড়া একইসাথে স্টেডিয়ামের সম্মুখভাগের কাজও শুরু করা হয়। ২০১৬ এর নভেম্বরের মধ্যেই স্টেডিয়াম বৌল এর জন্য কংক্রিটের কাজ শেষ হয়ে যায় এবং ছাদের জন্য ভার বাহী কাঠামো বসানো শুরু হয়।

নকশা
২০১১ সালে পপুলাস কোম্পানি স্টেডিয়ামের চূড়ান্ত নকশা প্রকাশ করে। ছাদ ও স্ট্যান্ডের অনিয়মিত আকার একে আর সব স্টেডিয়াম থেকে বৈশিষ্ট্যমণ্ডিত করেছে। স্টেডিয়ামের কিছু আসন ২০১৮ ফিফা বিশ্বকাপ উপলক্ষ্যে অস্থায়ীভাবে বসানে হয়েছে। বিশ্বকাপের পরে আসন সংখ্যা কমিয়ে ৪২,০০০ করা হবে। রস্তভ অঞ্চলের প্রধান স্থপতির মতে এই স্টেডিয়ামটি একটি নতুন নগর কেন্দ্রের দ্বার উন্মোচন করে দিবে। এটিই এখন পর্যন্ত দন নদীর দক্ষিণ পাড়ে অবস্থিত সবেচেয়ে বড় নির্মাণ। এছাড়া এই স্টেডিয়ামে কেনাকাটা, খাওয়ার ব্যবস্থাও থাকবে যা ভবিষ্যতে বিনিয়োগ ও উন্নয়নের কেন্দ্রবিন্দু হিসাবে কাজ করবে।

২০১৮ ফিফা বিশ্বকাপ

তথ্যসূত্র

বহিঃসংযোগ
রস্তভ এরিনা স্টেডিয়ামের ওয়েবসাইট 
রস্তভ এরিনা স্টেডিয়ামের নকশা

২০১৮ ফিফা বিশ্বকাপের স্টেডিয়াম
রাশিয়ার ফুটবল মাঠ
২০১৭-এ প্রতিষ্ঠিত
২০১৮-এ সম্পন্ন ক্রীড়া মাঠ
দশাবতার তাস

দশাবতার তাস বা ওরক হল পশ্চিমবঙ্গের বাঁকুড়া জেলার বিষ্ণুপুরে তৈরি বহু প্রাচীন একপ্রকার ওরক বা তাস। ভারতের বিভিন্ন স্থানে দশাবতার গণিফা খেলার প্রচলন থাকলেও বিষ্ণুপুরের দশাবতার তাস সম্পূর্নভাবে স্বতন্ত্র। এই তাসে বিষ্ণুর দশ অবতারের চিত্র পাওয়া যায়।

উৎপত্তি 
১৫৯২ খ্রিষ্টাব্দে বিষ্ণুপুরের রাজা বীর হাম্বীর জমিদারী লাভ করেন। আকবরের সঙ্গে তার সুসম্পর্ক থাকায় বিভিন্ন সময় তিনি আকবরের রাজ-দরবারে যান। সেখানে তিনি তাস খেলা দেখলে তিনি স্বরাজ্যে এসে স্বতন্ত্র উপায়ে ঈশ্বর-ভাবালুতা এক নতুন ওরক সৃষ্টির কথা ভাবেন। তারই নির্দেশে বিষ্ণুপুর নিবাসী শিল্পী কার্ত্তিক ফৌজদার দশাবতার ওরক বা তাস তৈরি করেন। মল্লনৃপতিগণ চিত্তবিনোদনের জন্য অবসর সময়ে এই তাস খেলত। তবে ইতিহাসবিদ হরপ্রসাদ শাস্ত্রীর মতে, এই খেলাটির উদ্ভব অষ্টম থেকে দশম শতকে। তিনি ১৮৯৫ সালের এসিয়াটিক সোসাইটির জার্নালের এক ছোট্ট নোটে বলেছেন- 
...I fully believe that the game was invented about eleven or twelve hundred years before the present date. প্রচলিত দশাবতার বিশ্বাসে জগন্নাথ বা বুদ্ধের স্থান নবম। কিন্তু দশাবতার তাস অনুযায়ী জগন্নাথ বা বুদ্ধদেবের স্থান পঞ্চম। শাস্ত্রীমশাই বলেন, বাংলায় এমন এক সময়ে দশাবতার তাসের খেলার প্রবর্তন হয়েছিল, যখন বুদ্ধদেব পঞ্চম অবতার রূপে গণ্য ছিল। তাছাড়া তাসে বুদ্ধমুর্তি আদতে মাথা ও হাতসহ দেহকাণ্ডের জগন্নাথ মূর্তি।

নামকরণ 

দশাবতার তাসে বিষ্ণুর দশ অবতারের ছবি আছে-মৎস্য, কূর্ম, বরাহ, নৃসিংহ, বামন, বলরাম, পরশুরাম, দশরথি-রাম, জগ্ননাথ (বুদ্ধ) এবং কল্কি। এই তাসে দশ অবতারের ছবি থাকায় এর মান দশাবতার ওরক। তাস থেলার মতো হওয়ায় পরবর্তীতে দশাবতার ওরক দশাবতার তাস নামে পরিচিত হয়। এখানে ওরক শব্দের অর্থ পাতা বা পত্র।

তৈরির পদ্ধতি 

প্রথমে তিনটি সুতির কাপড় তেঁতুলের বীজের আঠা দিয়ে আটকাতে হয়। এরপর এটি ভালোভাবে রৌদ্রে শুকিয়ে নিয়ে খড়িমাটি ও আঠারো মিশ্রণকে নিখুঁতভাবে ওই কাপড়ের দু'পাশে প্রলেপ দিতে হয়। খড়িমাটির প্রলেপ দেওয়া কাপড়টিকে আবার রোদে শুকিয়ে নোড়া দিয়ে ঘসে মসৃণ করতে হয়। পরে কাপড়টিকে চক্রাকারে কেটে নিতে হয়। এরপর শিল্পী নিপুণ হাতে দশ অবতারের চিত্র ও প্রতীক একে দেয়। এই ভাবে দশাবতার তাস তৈরি হয়।

পরিচিতি 
এক প্রস্ত দশাবতার তাস তৈরিতে মোট ১২০ টি তাস লাগে। প্রতিটি অবতারের জন্য ১২ টি করে তাস থাকে। প্রতিটি অবতারের জন্য নির্ধারিত বারটি তাসের মধ্যে প্রথম তাসটি রাজা ও দ্বিতীয় তাসটি উজির। রাজা তাসটিতে দেউলের মধ্যে অবতারের চিত্রটি আঁকা থাকে। অবতারের দুইপাশে দুটি সহচর দণ্ডায়মান থাকে। উজির তাসটিতে শুধু অবতারের চিত্র অঙ্কিত থাকে এবং অন্যান্য তাসে অন্যান্য অবতারের চিত্র অঙ্কিত থাকে।

তথ্যসূত্র

পশ্চিমবঙ্গের সংস্কৃতি
ভারতীয় হস্তশিল্প
ভারতের শিল্পকলা
মর্ডোভিয়া এরিনা

মর্ডোভিয়া এরিনা () রাশিয়ার মর্ডোভিয়ার সারানস্কে অবস্থিত একটি নির্মীয়মান ফুটবল স্টেডিয়াম। এটি ২০১৮ ফিফা বিশ্বকাপের ভেন্যুগুলোর একটি। এছাড়া এখানে রুশ প্রিমিয়ার লীগের এফসি মর্ডোভিয়া সারানস্ক ফুটবল ক্লাবের হোম ম্যাচ অনুষ্ঠিত হবে যা এর আগে স্টার্ট স্টেডিয়ামে অনুষ্ঠিত হত। এই স্টেডিয়ামের দর্শক ধারণ ক্ষমতা ৪৪,৪৪২।

নকশা
২০১৮ ফিফা বিশ্বকাপের জন্য স্বাগতিক দেশ নির্বাচনের সময় জার্মান স্থপতি টিম হুপের সাময়িকভাবে নকশা করা স্টেডিয়ামের খসড়া দেখানো হয় যা সারানস্কে নির্মাণ করা হবে। পরবর্তীতে স্টেডিয়ামের চূড়ান্ত নকশার জন্য সারানস্কগ্রাজদানপ্রোয়েক্ট নামের একটি দেশীয় প্রতিষ্ঠান নির্বাচন করা হয়। গামলা-আকৃতির মাঠটি বিশ্বকাপের জন্য ৪৪,৪৪২ জন দর্শক ধারণক্ষমতা সম্পন্ন করে বানানো হচ্ছে। বিশ্বকাপের পরে আসন সংখ্যা কমিয়ে ২৮,০০০ করা হবে। বাম স্ট্যান্ড ও ছাদের মধ্যবর্তী অংশে অবসর সময় কাটানোর এবং বিনোদনের জন্য একটি স্থান নির্মাণ করা হচ্ছে।

২০১৮ ফিফা বিশ্বকাপ

তথ্যসূত্র

বহিঃসংযোগ
স্টেডিয়াম নির্মাণ কাজের অগ্রগতির প্রতিবেদন
স্টেডিয়ামের নকশা

২০১৮ ফিফা বিশ্বকাপের স্টেডিয়াম
রাশিয়ার ফুটবল মাঠ
২০১৭-এ প্রতিষ্ঠিত
২০১৮-এ সম্পন্ন ক্রীড়া মাঠ